Germaniya karantin qoidalarini yumshatishni boshladi

Germaniya sog`liqni saqlash vaziri Yens Shpan ma`lumotlariga ko`ra, mamlakat epidemiyani nazoratga olgan, virusni yangidan yuqtirib olayotganlar soni kamaymoqda. Bu haqda Xalqaro va Jahon siyosati, ijtimoiy-iqtisodiy xabarlar va tahlil kanali xabar bergan. 
Shu vaqtga qadar koronavirusni yuqtirib olganlar soni 138 mingni tashkil qiladi, ulardan 4101 nafari vafot etgan. Bu Evropadagi eng past o`lim ko`rsatkichi sanaladi.
Mutaxassislar Germaniya muvaffaqiyatlari siri o`z vaqtida tashkil qilingan keng miqyosdagi tekshirib ko`rish, deb hisoblashmoqda.
Germaniya karantin qoidalarini yumshatishni boshladi. Mamlakatda kelgusi haftadan unchalik katta bo`lmagan do`konlar ochiladi, may oyi boshidan maktablarda ta`limni qayta tashkil qilish rejalashtirilgan.